આ સ્થળેથી પોલીસને અર્ધ બેભાન જેવા લાલપુર તાલુકાના ખટિયા ગામના રાજેશ મુળૂભાઈ ખરા તથા સોળેક વર્ષની લાગતી એક તરૂણી મળતા તેઓને સારવાર માટે એમ્બ્યુલન્સ મારફત દવાખાને ખસેડવામાં આવતા તબીબોએ બન્નેની સારવાર આરંભી હતી, ચાલુ સારવારે પોલીસે આદરેલી તપાસમાં આ તરૂણીને થોડા દિવસ પહેલા એક શખ્સ લલચાવી-ફોસલાવી પોતાની સાથે નસાડી ગયો હોવાની જાણ સ્થાનિક પોલીસને કરવામાં આવી હોવાનું જાણવા મળતા પોલીસે તે દિશામાં ઉંડા ઉતરી તપાસ સઘન બનાવતા આ તરૂણીને તેણીના જ કુટુંબના ભાઈ એવા યુવાન સાથે દોઢેક વર્ષથી પ્રેમસંબંધ બંધાયા પછી આ સંબંધ તેમનો પરિવાર કબૂલ-મંજૂર નહીં કરે તેમ માની ઘરેથી નાસેલી તરૂણીએ મછલીવડના માર્ગ પર ટ્રેન હેઠળ દવા ગટગટાવી હોવાનું બહાર આવ્યું છે.